
1. Vispārīgā informācija
1.1. Iepirkuma identifikācijas numurs
BNP 2026/46
1.2. Pasūtītājs, kontaktpersonas
1.2.1. Pasūtītājs:
Balvu novada pašvaldība
Reģ.Nr.90009115622
Bērzpils iela 1A, Balvi, Balvu novads, LV-4501,
1.2.2. Kontaktpersonas:
1.2.2.1. saistībā ar iepirkuma procedūras dokumentu sagatavošanu un noformēšanu: Balvu novada Centrālās pārvaldes Attīstības plānošanas un investīciju nodaļas iepirkumu speciāliste Oksana Ozoliņa, mob.26357423, e-pasta adrese: oksana.ozolina@balvi.lv
1.2.2.2. saistībā ar iepirkuma priekšmetu: Balvu novada Kultūras un tūrisma pārvaldes vadītāja Ilze Zemrace, tālr. 20235949, e-pasta adrese: ilze.zemrace@balvi.lv.
1.3. Pretendents
1.3.1. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.4. Atklāta konkursa dokumentu saņemšana
1.4.1. Atklāta konkursa nolikumam (turpmāk – Nolikums) ir nodrošināta tieša un brīva elektroniskā pieeja EIS:
· pircēja profila adrese: https://www.eis.gov.lv/EKEIS/Supplier/Organizer/1345 ;
· tieša, neierobežota, bezmaksas piekļuve iepirkuma procedūras dokumentiem pilnā apmērā: https://www.eis.gov.lv/EKEIS/Supplier/Procurement/ 176378
1.4.2. EIS reģistrēts pretendents var pieteikties kā Nolikuma saņēmējs e-konkursu apakšsistēmā. Informācija par pieteikšanos pieejama: https://www.eis.gov.lv/EKEIS/Publication/View/883?subsystemCode=KON .
1.5. Informācijas apmaiņa

1.5.1. Visa informācijas apmaiņa starp pasūtītāju un pretendentu notiek EIS.

1.5.2. Laikā, ja EIS darbība tiek pārtraukta, informācijas apmaiņa var notikt jebkādā no citiem – Publisko iepirkumu likuma (turpmāk – PIL) 38.panta pirmajā daļā noteiktajiem veidiem.

1.5.3. Nolikuma 1.5.2.punktā noteiktajā gadījumā, izvēloties elektronisko saziņu, jebkurai elektronisko dokumentu apritei, neatkarīgi no to juridiskā spēka:
1.5.3.1. juridiska persona izmanto oficiālo elektronisko adresi;
1.5.3.2. fiziska persona izmanto oficiālo elektronisko adresi vai e-pasta adresi: dome@balvi.lv 
1.5.4. Informācijas apmaiņai, kas neattiecas uz iepirkuma dokumentiem un piedāvājumiem, var izmantot mutvārdu saziņu. Mutvārdu saziņas saturs tiek dokumentēts rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
1.5.5. Papildu informāciju par iepirkuma procedūras dokumentos iekļautajām prasībām tiek sniegta 5 (piecu) darbdienu laikā pēc pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām, ja papildu informācija pieprasīta laikus.

1.5.6. Ja papildu informācija pieprasīta, kad atlikušas mazāk kā 6 (sešas) dienas līdz piedāvājumu iesniegšanas termiņa beigām, pasūtītājs informāciju ir tiesīgs nesniegt, pamatojoties uz to, ka tā nav pieprasīta laikus.

1.6. Piedāvājuma iesniegšanas un atvēršanas vieta, datums, laiks un kārtība
1.6.1. Ievērojot PIL 39.panta pirmajā daļā noteikto, piedāvājumi ir iesniedzami tikai elektroniski – EIS e-konkursu apakšsistēmā (https://www.eis.gov.lv/EKEIS/Supplier/) līdz 16.07.2026., plkst.09.00. Piedāvājumi, kas iesniegti pēc minētā termiņa vai ārpus EIS e-konkursu apakšsistēmas, tiks atzīti par neatbilstošiem Nolikuma prasībām un netiks atvērti.
1.6.2. Piedāvājumu atvēršana notiek nākamajā dienā pēc piedāvājumu iesniegšanas – 16.07.2026., plkst.13.00. Piedāvājumi tiek atvērti, izmantojot Valsts reģionālās attīstības aģentūras (VRAA) mājaslapas tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.6.3. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, EIS turētājs, pēc sistēmas darbības atjaunošanas, pārceļ piedāvājumu iesniegšanas termiņu par 1 (vienu) darbdienu. EIS darbības atjaunošanas dienā, tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma procedūras dokumentos vai par piedāvājumu iesniegšanas termiņa pagarināšanu PIL izpratnē.
1.6.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājumu atvēršanas protokols pēc piedāvājumu atvēršanas tiek publicēts pircēja profilā.
1.6.5. Ja elektroniski iesniegtu piedāvājumu atvēršanas sanāksmes laikā rodas tehnoloģiski ierobežojumi vai tehniskas problēmas, piedāvājumu atvēršanas sanāksme tiek pārcelta uz citu laiku. Informācija par jauno atvēršanas sanāksmes laiku tiek publicēta EIS e-konkursu apakšsistēmā pie iepirkuma dokumentiem – sadaļā “Jautājumi/paziņojumi pretendentiem”.
1.6.6. Ja no sistēmas uzturētāja tiek saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, Iepirkumu komisija (turpmāk – Komisija) pieņem lēmumu par iepirkuma procedūras pārtraukšanu un Komisija sagatavo paziņojumu par līguma slēgšanas tiesību piešķiršanu un iesniedz to Publikāciju vadības sistēmā.
1.7. Piedāvājuma noformēšana
1.7.1. Piedāvājums jāiesniedz elektroniski EIS e-konkursu apakšsistēmā. Pretendentam jāievēro EIS e-konkursu apakšsistēmā norādītais iesniedzamo dokumentu formāts un jāizmanto pievienotās veidlapas.
1.7.2. Elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli, pretendents uzņemas atbildību par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
1.7.3. Iesniegtā piedāvājuma dokumentu paketei jābūt parakstītai. Dokumentu parakstīšanai pretendents izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Saskaņā ar PIL 38.panta astoto daļu, pretendents, iesniedzot piedāvājumu elektroniski, ir tiesīgs ar vienu drošu elektronisko parakstu parakstīt visus dokumentus kā vienu kopumu.
1.7.4. Piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tā apliecinātu tulkojumu latviešu valodā.
1.7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks skatīts.
1.8. Piedāvājumu šifrēšana
1.8.1. EIS e-konkursu apakšsistēma nodrošina piedāvājumu pirmā līmeņa šifrēšanu.
1.8.2. Ja pretendents piedāvājuma datu aizsardzībai izmantojis piedāvājuma papildu šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz Komisijai elektroniskā atslēga ar paroli šifrētā dokumenta atvēršanai.
1.9. Piedāvājuma derīguma termiņš
1.9.1. Iesniegtā piedāvājuma derīguma termiņš – vismaz 6 (seši) mēneši no piedāvājuma atvēršanas dienas.
2. Informācija par iepirkuma priekšmetu, līguma izpildes laiku, vietu, piedāvājuma cenu
2.1. Iepirkuma priekšmets ir Skatuve, tās aprīkojums un pārvietojamās skatuves uzstādīšana/demontāža Balvu novada Kultūras un tūrisma pārvaldes organizētajos pasākumos, atbilstoši Tehniskajai specifikācijai (skat. 1.pielikumu).
2.2. Galvenais CPV kods: 51000000-9 Uzstādīšanas pakalpojumi (izņemot programmatūru).
Papildus CPV kodi: 
44211100-3 (Modulāras un pārvietojamas konstrukcijas).
2.3. Līguma darbības termiņš – spēkā tā abpusējas parakstīšanas dienā un ir spēkā līdz 2027.gada 30.septembrim.
2.4. Pakalpojuma sniegšanas vietas:
2.4.1. Balvu Kultūras un atpūtas centrs, Brīvības iela 61, Balvi, Balvu novads, LV-4501;
2.4.2. Balvu pilsētas estrāde, Partizānu iela 2, Balvi, Balvu novads, LV-4501;
2.5. Piedāvājuma cenā jāiekļauj visi ar līguma izpildi saistītie izdevumi, t.sk. visi nodokļi, nodevas, administratīvās izmaksas, transporta izdevumi, pakalpojuma iespējamie sadārdzinājumi u.c. cenu izmaiņas, kā arī tādas pakalpojuma izmaksas, kas nav minētas, bet bez kurām nebūtu iespējama kvalitatīva līguma izpilde.
2.6. Pasūtītājam ir tiesības pakalpojumu izmantot atbilstoši nepieciešamībai, neizmantojot visu tehniskajā specifikācijā/Tehniskajā piedāvājumā norādīto aprīkojumu un tā plānoto apjomu.
2.7. Pretendents nevar iesniegt piedāvājuma variantus.
3. Apmaksas nosacījumi 
3.1. Samaksa tiek veikta 30 (trīsdesmit) dienu laikā pēc Pakalpojuma pilnīgas izpildes, nodošanas-pieņemšanas akta abpusējas parakstīšanas un Līguma noteikumiem atbilstoša, strukturēta elektroniskā rēķina saņemšanas Pārvaldes e-adresē, pirms tam ievērojot Līguma 2.4. un 7.punktā noteikto kārtību. 
3.4. Līguma darbības laikā apmaksas kārtība nevar tikt mainīta.

4. Prasības pretendentam un iesniedzamie dokumenti
	Nr.
p.k.
	Pretendenta kvalifikācijas prasības
	Iesniedzamie dokumenti

	Atlases prasības

	4.1.
	Pretendenta pieteikums dalībai iepirkumā.
	Pieteikums, aizpildīts atbilstoši Nolikuma 2.pielikuma veidlapai.

	4.2.
	Pretendents ir reģistrēts:

- Latvijas Republikas (turpmāk – LR) Uzņēmumu reģistrā (ja pretendents ir juridiska persona);
- Valsts ieņēmumu dienestā (ja pretendents ir fiziska persona).
	1. Latvijā reģistrētām personām dokuments nav jāiesniedz – informācijas iegūšanai tiek izmantota:

- Latvijas Republikas Uzņēmumu reģistra tīmekļvietnes sadaļa “Datu meklēšana” https://info.ur.gov.lv/#/data-search (ja pretendents ir juridiska persona).

- Valsts ieņēmumu dienesta tīmekļvietnes sadaļa “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV (ja pretendents ir fiziska persona).

2. Ārvalstīs reģistrētām personām – ja pretendents, kā arī tā apakšuzņēmēji un personas, uz kuras iespējām pretendents balstās, ir reģistrēti līdzvērtīgā reģistrā ārvalstīs, jāiesniedz attiecīgās institūcijas ārvalstīs izsniegtas reģistrācijas apliecības kopija

vai

ārvalstu pretendents reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu (informāciju par reģistru un hipersaiti norādīt Nolikuma 2.pielikuma veidlapas ailē „Pretendents”).

	4.3.
	1. Pretendentam iepriekšējo 3 (trīs) gadu laikā līdz piedāvājuma iesniegšanai ir gūta iepirkuma priekšmetam līdzvērtīga pieredze, t.i., sekmīgi izpildīts vismaz 1 (viens) līgums par:
1.1. skatuves ar aprīkojumu un/vai pārvietojamās skatuves tehnisko nodrošināšanu vai iznomāšanu.
	1. Informācija par iepriekšējo 3 (trīs) gadu laikā sniegto pakalpojumu (skat. Nolikuma 2.pielikuma veidlapas 4.punktu).

2. Piedāvājumam pievieno vismaz 1 (vienu) pozitīvu pieredzi apliecinošu dokumenta kopiju, piem., pasūtītāja atsauksmi, izziņu, nodošanas-pieņemšanas aktu vai citu alternatīvu dokumentu par kvalitatīvi izpildītām līgumsaistībām. Dokumentā jābūt norādītai vismaz šādai informācijai:

- pasūtītājs;

- līguma priekšmets, izpildes periods un vieta;

- sniegtā pakalpojuma īss raksturojums un kvalitāte, kā arī informācija par nodrošinātās/ iznomātās aparatūras/ aprīkojuma veidu.

	4.4.
	1. Pretendents var balstīties uz citu personu profesionālajām vai tehniskajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi.

2. Pretendents var balstīties uz citu personu profesionālajām vai tehniskajām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Ja pretendents balstās uz citas personas profesionālajām vai tehniskajām iespējām – jāiesniedz šīs personas apliecinājumu vai pretendenta vienošanos ar to par nepieciešamo resursu nodošanu pretendenta rīcībā (skat. Nolikuma 2.pielikuma veidlapas 5.punktu).

	4.5.
	1. Pretendents var balstīties uz citu personu profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi.

2. Pretendents var balstīties uz citu personu profesionālajām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Ja pretendents balstās uz citas personas profesionālajām iespējām – jāiesniedz šīs personas apliecinājumu vai pretendenta vienošanos ar to par nepieciešamo resursu nodošanu pretendenta rīcībā (papildus skat. arī Nolikuma 2.pielikuma veidlapas 6.punktu).

	4.6.
	Pretendents pakalpojumu izpildei var piesaistīt apakšuzņēmējus.
	Ja apakšuzņēmēju sniegto pakalpojumu vērtība ir vismaz 10 000 EUR (desmit tūkstoši euro) vai lielāka – pretendentam jānorāda piesaistītie apakšuzņēmēji un tiem nododamās līguma daļas (skat. Nolikuma 2.pielikuma veidlapas 6.punktu).

	4.7.
	1. Uz pretendentu nedrīkst būt attiecināmi PIL 9.panta astotajā daļā minētie izslēgšanas iemesli – pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā, ja tam tiek konstatēti PIL 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz PIL 42.panta trešajā daļā minētajām personām.
2. PIL 42.panta trešajā daļā minētās personas, uz kurām attiecas PIL 42.panta otrās daļas 1., 2., 3., 4. un 11.punktā minētie izslēgšanas iemesli, ir:

1) personālsabiedrības biedrs, ja pretendents ir personālsabiedrība;

2) pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām;

3) pretendenta norādītais apakšuzņēmējs, kura veicamo darbu/ sniedzamo pakalpojumu vērtība ir vismaz 10 000,00 EUR (desmit tūkstoši euro);

4) PIL 42.panta otrās daļas 1., 2. un 3.punktā – personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;

5) PIL 42.panta otrās daļas 1., 2. un 11.punktā – pretendenta patiesais labuma guvējs.
	1. Latvijā reģistrētām vai pastāvīgi dzīvojošām personām dokumenti nav jāiesniedz – pārbaudot pretendentam izslēgšanas iemeslus, pasūtītājs rīkojas atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus.

2. Uzticamības nodrošināšanai (PIL 43.pants) – ja pasūtītājs konstatē, ka pretendents būtu izslēdzams no dalības iepirkumā, pamatojoties uz PIL 42.panta otrās daļas 1., 4. un 11.punktā minētajiem izslēgšanas iemesliem, tai skaitā, saistībā ar PIL 42.panta trešās daļas 1., 4. un 5.punktā minēto personu, un nav piemērojami PIL 42.panta ceturtās daļas 2., 3., 4., 5. un 6.punktā noteiktie izņēmumi, pasūtītājs dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.
3. Attiecībā uz ārvalstī reģistrētu vai pastāvīgi dzīvojošu pretendentu – informācija tiek iegūta saskaņā ar PIL 42.panta piektās daļas 1.punkta e) apakšpunktu, PIL 42.panta piektās daļas 2.punktā noteiktajā kārtībā.

	4.8.
	Uz PIL 42.panta trešās daļas 4.punktā minētajām personām nedrīkst būt attiecināmi PIL 42.panta otrās daļas 1., 2. un 3.punktā minētie izslēgšanas iemesli.
	Tikai par personām, kurām pretendentā ir izšķiroša ietekme uz līdzdalības pamata, normatīvo aktu par koncerniem izpratnē
, jāiesniedz – pamatojoši dokumenti, PIL 42.panta otrās daļas 1., 2. un 3.punktā minēto izslēgšanas iemeslu pārbaudei, atbilstoši PIL 42.panta piektās daļas 2.punkta a), b) un c) apakšpunktiem.

	4.9.
	Starptautisko un Latvijas Republikas nacionālo sankciju likuma 11.1 panta pirmajā vai otrajā daļā minētie izslēgšanas iemesli nedrīkst būt attiecināti uz:

· pretendentu;

· personu, kura ir pretendenta valdes vai padomes loceklis, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;

· personālsabiedrības biedru, ja pretendents ir personālsabiedrība;

· apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 (desmit tūkstoši) eiro;

personu, uz kuras iespējām pretendents balstās.
	1. Latvijā reģistrētām vai pastāvīgi dzīvojošām personām dokuments nav jāiesniedz – pretendenta izslēgšanas iemesli tiks pārbaudīti SIA “LURSOFT” mājas lapas www.lursoft.lv datu bāzes sadaļā “AML izziņa”.

2. Pārbaude tiek veikta tikai pretendentam, kuram būtu piešķiramas līguma slēgšanas tiesības, pirms gala lēmuma pieņemšanas par līguma slēgšanu.

3. Tikai ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

	4.10.
	Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli.
	1. Izziņa nav jāiesniedz – informācija par izslēgšanas iemesliem tiks pārbaudīta SIA “LURSOFT” mājas lapas www.lursoft.lv datu bāzes sadaļā “AML izziņa”.
Pārbaude tiek veikta tikai pretendentam, kuram piešķirtas iespējamās iepirkuma līguma slēgšanas tiesības.

2. Tikai ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

	4.11.
	Pretendents apliecina atbilstību PIL 2.2 pantā izvirzītajiem noteikumiem.
	Apliecinājuma atzīme Nolikuma 2.pielikuma veidlapas 9.punktā, ka līguma izpilde atbilst PIL 2.2 pantā izvirzītajiem noteikumiem.

	4.12.
	Piedāvājums jāparaksta paraksttiesīgai personai.
	Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

	4.13.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
	1. Tikai piegādātāju apvienībai jāiesniedz: visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda:

- katra apvienības dalībnieka līguma daļa un atbildības sadalījums starp apvienības dalībniekiem (t.sk. jānorāda, kas būs piegādātāju apvienības galvenais pakalpojuma sniedzējs (ģenerāluzņēmējs): vai tas būs viens no piegādātāju apvienības biedriem vai piegādātāju apvienība kopumā);

- apvienības dalībnieku tiesības un pienākumi iesniedzot piedāvājumu;

- apvienības dalībnieku tiesības un pienākumi attiecībā uz iespējamo līguma slēgšanu.

2. Uz katru apvienības dalībnieku attiecas nolikuma 14.2., 14.6.-14.8. un 14.10.punktā norādītie kvalifikācijas atlases prasību dokumenti, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās sadalītos pienākumus iespējamā līguma izpildē.

3. Gadījumā, ja piegādātāju apvienībai tiks piešķirtas līguma slēgšanas tiesības, pēc Komisijas pieprasījuma, papildus būs, pēc savas izvēles, jāiesniedz:

- piegādātāju apvienības biedru starpā noslēgts sabiedrības līgums

vai

- jāizveidojas atbilstoši noteiktam juridiskam statusam, t.i., jāizveido personālsabiedrība (pilnsabiedrība vai komandītsabiedrība) un jāreģistrē izveidotā sabiedrība LR Uzņēmumu reģistrā.

	Tehniskās prasības

	4.14.
	Tehniskajam piedāvājumam pilnībā jāatbilst pasūtītāja Tehniskajā specifikācijā norādītājām prasībām un apjomiem katrā iepirkuma priekšmeta daļā.
	Pretendents iesniedz Tehniskās specifikācijas veidlapu (skat. Nolikuma 1.pielikuma excel datni “1_pielikums_TehSpec_Skatuve_apriikojums”), kurā ir izdarīta apliecinājuma atzīme – (.

	4.15.
	Līguma darbības termiņš.
	Pretendenta apliecinājuma atzīme, ka līgumsaistību izpilde tiks nodrošināta pasūtītāja norādītajā laika periodā (skat. Nolikuma 2.pielikuma veidlapas 3.punktu).

	4.16.
	Informācija par piedāvājuma variantiem.
	Pretendents nav tiesīgs iesniegt piedāvājuma variantus.

	Finanšu prasības

	4.17.
	Finanšu piedāvājumā jāiekļauj visi ar līguma izpildi saistītie izdevumi.
	Finanšu piedāvājums (skat. Nolikuma 2.pielikuma veidlapas 1.1.punktu).


5. Pretendentu kvalifikācijas un piedāvājumu atbilstības pārbaude un vērtēšana
5.1. Komisija pārbauda piedāvājumu noformējuma atbilstību Nolikuma 1.7.punktā norādītajām prasībām. Komisija lemj par to, vai iesniegtais piedāvājums noformēts atbilstoši Nolikuma prasībām. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.

5.2. Komisija ir tiesīga pieņemt lēmumu pretendenta kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
5.3. Komisija piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, salīdzinot tikai piedāvājumu cenas (ņemot vērā zemāko cenu).

5.4. Lai sākotnēji noskaidrotu, kuram pretendentam būtu piešķiramas iepirkuma līguma slēgšanas tiesības, Komisija:
5.4.1. pārbauda visu pretendentu piedāvājumu atbilstību Tehniskajai specifikācijai. Pretendenta piedāvājumam pilnībā jāatbilst Nolikuma 1.pielikuma – Tehniskās specifikācijas prasībām un tajā norādītajiem veicamiem darbiem un darbu daudzumiem;

5.4.2. pārbauda, vai finanšu piedāvājumā nav aritmētisko kļūdu, ja kļūdas tiek konstatētas, Komisija tās izlabo; par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas; vērtējot finanšu piedāvājumu, Komisija ņem vērā labojumus;

5.4.3. izvērtē finanšu piedāvājuma cenu, atbilstoši PIL 53.pantam, pārliecinoties, vai nav iesniegts nepamatoti lēts piedāvājums.

5.5. Komisija pārbauda pretendenta, kuram būtu piešķiramas iepirkuma līguma slēgšanas tiesības, atbilstību Nolikuma 4.punktā norādītajām atlases prasībām. Ja Komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu.
5.6. Ja pretendents ir iesniedzis EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, Komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību pretendentu atlases prasībām.

5.7. Ja Komisija, saskaņā ar Nolikuma 5.5.punktu, ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.

5.8. Ja pretendents ir sniedzis nepatiesu informāciju, lai apliecinātu atbilstību PIL 42.panta noteikumiem vai saskaņā ar PIL noteiktajām pretendentu kvalifikācijas prasībām, vai nav sniedzis prasīto informāciju, pretendents tiek izslēgts no dalības iepirkuma procedūrā.
5.9. Ja Komisija konstatē, ka pretendenta kvalifikācija neatbilst kādai no pasūtītāja norādītajām atlases prasībām, pretendents tālāk netiek vērtēts.
5.10. Komisija nenoraida pretendentu, ja tam, atbilstoši Latvijas normatīvajiem aktiem, nav noteikta juridiskā statusa, bet tas ir tiesīgs sniegt pakalpojumu atbilstoši tās Eiropas Savienības dalībvalsts normatīvajiem aktiem, kurā tas dibināts.

5.11. Piedāvājuma atbilstības izvērtēšanai Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija.

5.12. Ja Komisija konstatē, ka piedāvājums neatbilst pasūtītāja Tehniskai specifikācijai vai kādai no tehniskajām prasībām, piedāvājums tālāk netiek vērtēts.

5.13. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Attiecīgais dokumentu derīgumu termiņš ir attiecināms vienīgi uz tām izziņām un dokumentiem, kuri ir iesniedzami saskaņā ar PIL, nevis uz tādiem dokumentiem, kas, piemēram, apliecina pretendenta kvalifikāciju vai saimniecisko stāvokli.

5.14. Ja tiek konstatēti vismaz 2 (divi) saimnieciski visizdevīgākie piedāvājumi (ņemot vērā zemāko cenu), tiek rīkota izloze. Par izlozes norisi (datumu un laiku), katrs izlozes dalībnieks tiek informēts, nosūtot tam vēstuli EIS. Pretendentam nav pienākums piedalīties izlozē.

5.15. Ja izraudzītais pretendents atsakās slēgt iepirkuma līgumu ar pasūtītāju, Komisija pieņem lēmumu slēgt līgumu ar pretendentu, kurš piedāvājis nākamo saimnieciski visizdevīgāko piedāvājumu (ņemot vērā zemāko cenu), vai iepirkuma procedūru pārtrauc, neizvēloties nevienu piedāvājumu.

6. Apakšuzņēmēju nomaiņa un jaunu apakšuzņēmēju piesaiste
6.1. Iepirkuma procedūrā izraudzītais pretendents nav tiesīgs bez saskaņošanas ar pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.
6.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.2.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas iemesliem (netiek pārbaudīts attiecībā uz PIL 42.panta otrās daļas 8. un 9.punktu);
6.2.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro) vai lielāka, atbilst PIL 42.panta otrajā daļā minētajiem pretendentu izslēgšanas iemesliem (netiek pārbaudīts attiecībā uz 42.panta otrās daļas 8. un 9.punktu);
6.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pārbaudot jaunā apakšuzņēmēja atbilstību, pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
6.5. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.
7. Iepirkuma līgums
7.1. Visi komentāri par līguma projekta saturu jāizteic rakstveidā un jāiesniedz Komisijai līdz Nolikuma 6.5.punkta noteiktajam termiņam.

7.2. Pasūtītājs slēdz ar izraudzīto pretendentu iepirkuma līgumu (skat. Nolikuma 4.pielikumu), saskaņā ar iepirkuma noteikumiem un pretendenta piedāvājumu.

7.3. Pretendents, kuram piešķirtas līguma slēgšanas tiesības, iepirkuma līgumu paraksta iespējami īsā laikā, bet ne vēlāk kā 5 (piecu) darba dienu laikā pēc tā saņemšanas. Dokuments, kas nosūtīts uz oficiālo elektronisko adresi vai sūtīts pa elektronisko pastu, uzskatāms par paziņotu 2. (otrajā) darba dienā pēc tā nosūtīšanas. Ja pretendents bez objektīva iemesla vilcinās ar līguma noslēgšanu, Komisija ir tiesīga uzskatīt, ka pretendents atsakās no līguma slēgšanas tiesībām un vērtēt nākamo saimnieciski visizdevīgāko piedāvājumu, kuru nosaka, salīdzinot tikai piedāvājumu cenas, vai iepirkuma procedūru pārtraukt, neizvēloties nevienu piedāvājumu.

7.4. Pasūtītājs ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai tā grozījumi, ievērojot normatīvajos aktos noteiktās komercnoslēpuma aizsardzības prasības un nodrošinot pieejamību visā iepirkuma līguma darbības laikā (bet ne mazāk 10 (desmit) gadus pēc iepirkuma līguma noslēgšanas), ievieto savā pircēja profilā iepirkuma līgumu vai tā grozījumus.

7.5. Līguma izmaiņas pieļaujamas tikai atbilstoši PIL 61.pantā noteiktajiem gadījumiem un kārtībai.

8. Personas datu apstrāde
8.1. Pasūtītājs iepirkumā iesniegtos personas datus ievāc, izmanto, glabā un dzēš, pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājs garantē, ka datu apstrādē tiek ievērotas Eiropas Savienības un Latvijas Republikas normatīvo aktu prasības.
Pielikumi:

1.pielikums – Tehniskā specifikācija;

2.pielikums – Pieteikums dalībai atklātā konkursā;

3.pielikums – Apliecinājums par neatkarīgi izstrādātu piedāvājumu;
4.pielikums – Iepirkuma līguma projekts;
5. pielikums – Nodošanas-pieņemšanas akts.
Iepirkumu komisijas priekšsēdētājs                                                                      E.Strumpe
1.pielikums
Publisko iepirkumu likuma 9.panta 
kārtībā organizētā iepirkuma
“Skatuve, tās aprīkojums un pārvietojamās skatuves

 uzstādīšana/demontāža 

Balvu novada Kultūras un tūrisma 

pārvaldes organizētajos pasākumos”
ID.Nr.BNP 2026/46 
Tehniskās specifikācijas sagatavošanas laiks:
29.06.2026.
TEHNISKĀ SPECIFIKĀCIJA
Skat. datni “1_pielikums_Teh_spec_Teh_pied_Skatuve_apriikojums”
2.pielikums
Publisko iepirkumu likuma 9.panta 
kārtībā organizētā iepirkuma
“Skatuve, tās aprīkojums un pārvietojamās skatuves

 uzstādīšana/demontāža 

Balvu novada Kultūras un tūrisma 

pārvaldes organizētajos pasākumos”

ID.Nr.BNP 2026/46 

[uz pretendenta veidlapas]
PIETEIKUMS DALĪBAI ATKLĀTĀ KONKURSĀ
Skat. datni “2_pielikums_Pretendenta_pieteikums_Skatuve_aprikojums”
3.pielikums

Publisko iepirkumu likuma 9.panta 
kārtībā organizētā iepirkuma
“Skatuve, tās aprīkojums un pārvietojamās skatuves

 uzstādīšana/demontāža 

Balvu novada Kultūras un tūrisma 

pārvaldes organizētajos pasākumos”

ID.Nr.BNP 2026/46

APLIECINĀJUMS
par neatkarīgi izstrādātu piedāvājumu
Skat. datni “3_pielikums_Apliecinājums_Skatuve_apriikojums”
4.pielikums

Publisko iepirkumu likuma 9.panta 
kārtībā organizētā iepirkuma
“Skatuve, tās aprīkojums un pārvietojamās skatuves

 uzstādīšana/demontāža 

Balvu novada Kultūras un tūrisma 

pārvaldes organizētajos pasākumos”

ID.Nr.BNP 2026/46

PAKALPOJUMA LĪGUMS Nr.___

Skatuve, tās aprīkojums un pārvietojamās skatuves uzstādīšana/demontāža
Balvu novada Kultūras un tūrisma pārvaldes organizētajos pasākumos
Balvos                                                                                           Datums skatāms laika zīmogā

Balvu novada pašvaldība, Reģ. Nr.90009115622, adrese Bērzpils iela 1A, Balvi, Balvu nov., LV-4501, tās izpilddirektora vietnieka Jāņa Bubnova personā, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses,

Balvu novada Kultūras un tūrisma pārvalde, Reģ.Nr. 40900041699, adrese Brīvības iela 47, Balvi, Balvu pilsēta, Balvu novads, LV-4501, tās vadītājas Ilzes Zemraces personā, kura rīkojas pamatojoties uz Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” un iestādes nolikumu (turpmāk – Pārvalde),no otras puses,
SIA “…”, Reģ. Nr. …, adrese …, LV-…, tās valdes … … personā, kurš darbojas uz statūtu pamata (turpmāk – Izpildītājs), no trešās puses,
visi kopā un katrs atsevišķi (turpmāk – Līdzēji),

pamatojoties uz Iepirkumu komisijas organizētā atklāta konkursa “Skatuve, tās aprīkojums un pārvietojamās skatuves uzstādīšana/demontāža Balvu novada Kultūras un tūrisma pārvaldes organizētajos pasākumos” (ID.Nr.BNP 2026/46) rezultātiem un SIA “…” iesniegto piedāvājumu, noslēdz šādu Pakalpojuma līgumu (turpmāk – Līgums):

1. Līguma priekšmets
Izpildītājs apņemas ar savu darbaspēku, tehniku, iekārtām un materiāliem veikt skatuves, tās aprīkojuma un pārvietojamās skatuves uzstādīšanu/demontāžu Balvu novada Kultūras un tūrisma pārvaldes organizētajos pasākumos (turpmāk – Pakalpojums) Balvu Kultūras un atpūtas centrā un Balvu pilsētas estrādē, atbilstoši Izpildītāja iesniegtajam Finanšu piedāvājumam (skat. 1.pielikumu) un Pieteikumam dalībai atklātā konkursā (skat. 2.pielikumu), Tehniskās specifikācijas vispārīgajiem noteikumiem (skat. 1.pielikumu).
2. Līguma summa un samaksas kārtība

2.1. Iestādes budžetā plānotais finansējuma apmērs skatuves, tās aprīkojuma un pārvietojamās skatuves uzstādīšanai/demontāžai Balvu novada Kultūras un tūrisma pārvaldes organizētajos pasākumos ir …………….. EUR (……. euro, …….cents) ar PVN, kurā ietilpst pamatsumma …….. EUR (……..euro, …… centi) bez PVN un PVN 21% – ……….EUR (………. euro, …….. centi).

2.2. Katra konkrētā Pakalpojuma izpildes izmaksas tiek aprēķinātas atbilstoši Līguma 1.pielikumā norādītajām vienību izmaksām.

2.3. Samaksa tiek veikta 30 (trīsdesmit) dienu laikā pēc Pakalpojuma pilnīgas un kvalitatīvas izpildes, nodošanas-pieņemšanas akta abpusējas parakstīšanas un Līguma noteikumiem atbilstoša, strukturēta elektroniskā rēķina saņemšanas e-adresē, pirms tam ievērojot Līguma 2.4. un 7.punktā noteikto kārtību.
2.4. Izpildītājs par faktiski sniegto Pakalpojumu apjomu iesniedz Pasūtītājam rēķinu 20 (divdesmit) darbdienu laikā no nodošanas-pieņemšanas akta abpusējas parakstīšanas dienas, pirms tam ievērojot Līguma 7.punktā noteikto kārtību.
2.5. Rēķinu Izpildītājs noformē kā strukturētu elektronisko rēķinu un iesniedz e-adresē: _DEFAULT@90009115622
2.6. Līguma darbības laikā apmaksas kārtība nevar tikt mainīta.
2.7. Izpildītājs piedāvājuma cenā (vienību izmaksās) ir iekļāvis visas ar Līguma izpildi saistītās izmaksas, t.sk. visus nodokļus, nodevas, administratīvās izmaksas, transporta izdevumus u.c. izmaksas, iespējamos izmaksu sadārdzinājumus, kā arī tādas izmaksas, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša Līguma izpilde.

3. Līguma termiņš
3.1. Līgums stājas spēkā tā abpusējas parakstīšanas brīdī un ir spēkā līdz 2027.gada 30.septembrim.
4. Pasūtītāja saistības

4.1. Pasūtītāja tiesības:

4.1.1. noteikt Pakalpojuma apjomu atkarībā no finanšu iespējām;
4.1.2. kontrolēt saistību izpildes atbilstību Līguma un attiecīgo normatīvo aktu prasībām;
4.1.3. pieprasīt no Iestādes un/vai Izpildītāja Līguma izpildes kontroles veikšanai nepieciešamo informāciju;
4.1.4. veikt Līguma izpildes kvalitātes un dokumentu pārbaudes;
4.1.5. Līguma izpildes neatbilstību gadījumā Pakalpojumu nepieņemt, prasot atbilstošu Pakalpojuma izpildi;
4.1.6. ierasties Pakalpojuma sniegšanas vietā, lai veiktu Izpildītāja darba un Iestādes dokumentu kontroli;

4.1.7. vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
4.1.8. ja Izpildītājs neveic Līguma 6.3.1.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no kārtējā strukturēta elektroniskā rēķina summas, par to rakstveidā paziņojot Izpildītājam 5 (piecu) dienu laikā, skaitot no ieturējuma veikšanas dienas;
4.1.9. citas tiesības, kas izriet no Līguma vai attiecīgajiem normatīvajiem aktiem.
4.2. Pasūtītāja pienākumi:
4.2.1. sniegt Līguma izpildei nepieciešamo, Pasūtītāja rīcībā esošo informāciju un dokumentus (ja nepieciešams) kvalitatīvai Līguma izpildei;

4.2.2. Līgumā noteiktajā laikā un apmērā veikt norēķinus par kvalitatīvi sniegtu Pakalpojumu;
4.2.3. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
4.2.4. līdzdarboties, Izpildītājam saņemot nepieciešamo informāciju, saskaņojumus un/vai atļaujas;
4.2.5. citi pienākumi, kas izriet no Līguma vai attiecīgajiem normatīvajiem aktiem.
4.3. Pasūtītājs atbild par:

4.3.1. savlaicīgas samaksas veikšanu, ja Pakalpojuma izpilde atbilst Līguma nosacījumiem – par Līguma 2.3.punktā noteikto samaksas termiņu kavējumu (izņemot Līguma 4.1.8.punktā noteikto gadījumu), Izpildītājs aprēķina līgumsodu – 0,1 (nulle komats viena) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā, par katru nokavēto dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Izpildītāja rakstiska pieprasījuma un strukturēta elektroniskā rēķina iesniegšanas, vai nosūta motivētu atteikumu; šajā gadījumā Izpildītājs 5 (piecu) dienu laikā pēc atteikuma saņemšanas izskata Pasūtītāja argumentus un paziņo par līgumsoda atsaukšanu, vai atkārtoti – par līgumsoda piemērošanu;

4.3.2. par Pakalpojuma sniegšanai nepieciešamās informācijas un dokumentu savlaicīgu nodošanu Izpildītājam.
5. Iestādes saistības

5.1. Iestādes tiesības:

5.1.1. pieprasīt no Izpildītāja nepieciešamo informāciju Līguma izpildes kontroles veikšanai;
5.1.2. vienpusēji apturēt Līguma izpildi, ja Izpildītājs pārkāpj Līguma vai attiecīgo normatīvo aktu prasības;
5.1.3. norīkot savu pārstāvi Līguma izpildes atbilstības kontrolei;
5.1.4. jebkurā laikā ierasties Pakalpojuma sniegšanas vietā, lai veiktu Izpildītāja darbu kontroli;

5.1.5. nepieciešamības gadījumā dot norādījumus Izpildītājam saistībā ar Pakalpojuma sniegšanu;

5.1.6. noteikt Pakalpojuma apjomu atkarībā no finanšu iespējām;
5.1.7. citas tiesības, kas izriet no Līguma vai attiecīgajiem normatīvajiem aktiem.
5.2. Iestādes pienākumi:
5.2.1. noteikt Izpildītājam darba uzdevumu, norādot Pakalpojuma izpildes apjomu un laiku; par darba uzdevumu informē, izmantojot elektronisko saziņu;
5.2.2. kontrolēt Līguma izpildes atbilstību Tehniskās specifikācijas vispārīgajiem noteikumiem (skat. 3.pielikumu), kā arī attiecīgo normatīvo aktu, t.sk. izpildes termiņu ievērošanu;

5.2.3. ja Iestāde konstatē Pakalpojuma izpildē nepilnības/neatbilstības, tā pieprasa nepilnību/neatbilstību novēršanu;
5.2.4. pārbaudīt Pakalpojuma kvalitāti;

5.2.5. nekavējoties informēt Pasūtītāju par Līguma pārkāpumiem/saistību nepildīšanu;

5.2.6. atturēties no darbībām, kas var traucēt Pakalpojuma izpildi, ja vien tas nav saistīts ar normatīvo aktu pārkāpumiem;
5.2.7. citi pienākumi, kas izriet no Līguma vai attiecīgajiem normatīvajiem aktiem.

5.3. Iestāde atbild par:

5.3.1. Līguma izpildes atbilstības kontroli.
6. Izpildītāja saistības
6.1. Izpildītāja tiesības:

6.1.1. Līgumā noteiktajā laikā un apmērā saņemt atlīdzību par sniegto Pakalpojumu;

6.1.2. savlaicīgi saņemt no Pasūtītāja un/vai Iestādes visu nepieciešamo informāciju un darba uzdevumu Pakalpojuma sekmīgai izpildei;

6.1.3. citas tiesības, kas izriet no Līguma vai attiecīgajiem normatīvajiem aktiem.

6.2. Izpildītāja pienākumi:

6.2.1. pēc Pasūtītāja pieprasījuma, bet ne vēlāk kā uzsākot Līguma izpildi, Izpildītājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kuru veikto darbu/sniegtā pakalpojuma vērtība ir vismaz 10 000,00 EUR (desmit tūkstoši euro) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Izpildītāja apakšuzņēmēju/apakšuzņēmējus; Līguma izpildes laikā Izpildītājs rakstiski paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā;

6.2.2. nodrošināt Pakalpojuma izpildi Līgumā noteiktajā termiņā, apjomā un kvalitātē;

6.2.3. ievērot iepirkuma procedūrā iesniegtā piedāvājuma nosacījumus;

6.2.4. ievērot Pakalpojuma sniegšanai noteiktos termiņus;

6.2.5. Pakalpojumu sniegt saskaņā ar attiecīgo normatīvo aktu un Līguma prasībām;

6.2.6. pēc Pasūtītāja un/vai Iestādes pieprasījuma sniegt visu nepieciešamo informāciju/dokumentus saistībā ar Pakalpojuma izpildi;

6.2.7. nodrošināt visu nepieciešamo dokumentu un informācijas savlaicīgu nodošanu Iestādei;

6.2.8. Pakalpojuma izpildes procesā ievērot vides aizsardzības, darba drošības, satiksmes drošības noteikumus, kā arī uzņemties pilnu atbildību par jebkādiem Pakalpojuma sniegšanas vietā notikušiem noteikumu pārkāpumiem un to izraisītām sekām;

6.2.9. nekavējoties informēt Pasūtītāju un Pārvaldi par apstākļiem, kas kavē/traucē Līguma saistību izpildi noteiktajā termiņā un kvalitātē;

6.2.10. citi pienākumi, kas izriet no Līguma vai attiecīgajiem normatīvajiem aktiem.

6.3. Izpildītāja atbildība:

6.3.1. par Izpildītāja saistību nepienācīgu izpildi vai noteikto termiņu kavējumu Pasūtītājs aprēķina līgumsodu – 0,1 (nulle komats viena) % apmērā no darba uzdevumā pieteiktā Pakalpojuma daudzuma izmaksām (bez PVN) par katru Pakalpojuma nepienācīgas izpildes/kavējuma dienu, bet kopumā ne vairāk kā 10 (desmit) % no darba uzdevumā pieteiktā attiecīgā Pakalpojuma daudzuma izmaksām (bez PVN); līgumsodu Izpildītājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas, vai nosūta motivētu atteikumu; šajā gadījumā Pasūtītājs 5 (piecu) dienu laikā pēc atteikuma saņemšanas izskata Izpildītāja argumentus un paziņo par līgumsoda atsaukšanu vai rīkojas saskaņā ar Līguma 4.1.8.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;

6.3.2. par līgumsaistību neizpildi vispār (piemēram, pilnīga atteikšanās no Līguma izpildes vai Pakalpojuma sniegšanas, sistemātiska Pakalpojuma nesniegšana, u.c.) Pasūtītājs aprēķina līgumsodu 500,00 EUR (pieci simti euro) apmērā; līgumsodu Izpildītājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas, vai nosūta motivētu atteikumu; šajā gadījumā Pasūtītājs 5 (piecu) kalendāro dienu laikā pēc atteikuma saņemšanas izskata Izpildītāja argumentus un paziņo par līgumsoda atsaukšanu/apmēra izmaiņām, vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 6.3.1.punktā norādīto līgumsodu nepiemēro;

6.3.3. ja Pasūtītājs un/vai Iestādes Izpildītāja sniegtajā Pakalpojumā konstatē defektus vai trūkumus, tad Izpildītājam uz sava rēķina jānovērš šie trūkumi Pasūtītāja un/vai Iestādes norādītajā termiņā. Pretējā gadījumā Pasūtītājam ir tiesības iekasēt no Izpildītāja līgumsodu 0,1 % (nulle komats viens procents), bet ne vairāk kā 10 % (desmit procentus) no kopējās Līguma summas par katru nokavēto defektu vai trūkumu novēršanas dienu;
6.3.4. Pasūtītājs ietur līgumsodu no Izpildītāja ikmēneša maksājuma par katru sastādīto Darbu defektu aktu 50,00 EUR (piecdesmit euro) apmērā;
6.3.5. ja Izpildītājs neierodas uz Pakalpojuma defektu akta sastādīšanu pēc Pasūtītāja un/vai Iestādes uzaicinājuma (mutiska un/vai rakstiska) saņemšanas, Pasūtītājam ir tiesības no Izpildītāja iekasēt līgumsodu 30,00 EUR (trīsdesmit euro) apmērā par katru konstatēto gadījumu;
6.3.6. par apakšuzņēmēju saistībām, kā arī viņu pieļautajām kļūdām/pārkāpumiem;

6.3.7. par kaitējumu, kas Izpildītāja vainas dēļ Pakalpojuma izpildes laikā nodarīts Pasūtītājam un/vai trešajām personām;

6.3.8. par Pakalpojuma kvalitāti;

6.3.9. par turpmākās līgumsaistību izpildes un zaudējumu atlīdzināšanu, kas radušies Izpildītāja vainas dēļ.

7. Pakalpojuma nodošanas-pieņemšanas kārtība
7.1. Lai apliecinātu Pakalpojuma izpildi, Līdzēji paraksta nodošanas-pieņemšanas aktu atbilstoši Līguma 5.pielikumam, ko pielāgo pēc nepieciešamības. Līguma izpildi vispirms pieņem Iestāde, pēc tam – Pasūtītājs. Iestādes un Pasūtītāja kopējais nodošanas-pieņemšanas akta parakstīšanas laiks – 10 (desmit) darbdienu laikā no nodošanas-pieņemšanas akta saņemšanas dienas Pārvaldē, ja Līdzēji konstatē, ka saistību izpilde ir atbilstoša.
7.2. Pēc Pakalpojuma nodošanas-pieņemšanas akta parakstīšanas Izpildītājs rēķinu noformē kā strukturētu elektronisko rēķinu un iesniedz Iestādei e-adresē.
7.3. Ja Pakalpojums sniegts nekvalitatīvi un pārbaudes laikā tiek konstatēti acīmredzami trūkumi vai defekti, Pasūtītājs un/vai Iestāde sastāda defektu aktu, kurā norāda veiktā Pakalpojuma neatbilstību un norāda termiņu to novēršanai, un iesniedz Izpildītājam vai Līgumā norādītajai Izpildītāja kontaktpersonai.

7.4. Defektu aktā konstatētās neatbilstības Izpildītājs novērš ar saviem spēkiem un materiāliem, uz sava rēķina, defektu aktā noteiktajā termiņā, un atkārtoti veic Pakalpojuma nodošanu Pasūtītājam.

7.5. Atkārtota Pakalpojuma nodošana–pieņemšana notiek pēc defektu novēršanas.

7.6. Ikmēneša izpildītais Pakalpojums netiek pieņemts un apmaksāts, ja tas neatbilst Pasūtītāja un/vai Iestādes izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par objekta (Pakalpojuma izpildes vietas) nesakopšanu.

8.  Izmaiņas Līgumā, tā darbības izbeigšana
8.1. Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:

8.1.1. grozījumi ir nebūtiski;

8.1.2. grozījumi ir būtiski un tiek izdarīti šādos gadījumos:

8.1.2.1. tiek pagarināts Līguma darbības termiņš līdz 12 (divpadsmit) mēnešiem saskaņā ar Līguma 3.1.punktā noteikto; šajā gadījumā Pasūtītājs rīkojas atbilstoši Līguma 8.4.punktā noteiktajam;

8.1.2.2. Pasūtītājam objektīvu iemeslu dēļ ir nepieciešams mainīt plānoto Pakalpojuma apjomu; šajā gadījumā attiecīgi tiek mainīta arī Līguma summa;

8.1.2.3. Pakalpojuma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ; Izpildītājs iesniedz paskaidrojumu un pierādījumus apstākļiem, kas būtiski ietekmējuši Pakalpojuma izpildi un nav radušies Izpildītāja vainas dēļ;

8.1.2.4. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;

8.1.2.5. Pakalpojuma izpildi ir kavējusi trešo personu darbība vai bezdarbība;
8.1.2.6. Pasūtītājs ir apturējis Pakalpojuma izpildi finansējuma trūkuma dēļ;
8.1.2.7. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība u.tml.) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otram;

8.1.3. neatkarīgi no tā, vai Līguma grozījumi ir būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 (desmit) % no sākotnējās Līguma summas.
8.2. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Publisko iepirkumu likuma 61.panta trešās daļas 2. un 3.punktā.
8.3. Līguma vispārējā grozīšanas kārtība:
8.3.1. jebkurām Līguma izmaiņām jābūt ar faktiem argumentētām un ar aprēķiniem pamatotām (ja attiecināms);
8.3.2. Izpildītājs iesniedz Pasūtītājam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/pierādošus dokumentus, kā arī cenas izmaiņu aprēķinu (ja attiecināms);
8.3.3. Līguma 8.1.3.punktā pieļaujamo grozījumu mērķis ir veicināt efektīvu Līgumu izpildes vadīšanu, izdarot tajā nepieciešamos pielāgojumus, lai nodrošinātu sekmīgāku un ekonomiski pamatotāku Līguma izpildes rezultātu; Līdzējiem nav pamata grozīt Līgumu tikai tāpēc vien, ka Līguma 8.1.3.punkts paredz šādu iespēju – Līguma grozījumiem jābūt pamatotiem ar objektīvu nepieciešamību Līguma izpildei;
8.3.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
8.3.5. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 3 (trīs) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.

8.3.6. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
8.4. Līdzēji ir tiesīgi vienpusēji atkāpties no Līguma, rakstiski brīdinot par to 10 (desmit) darba dienas iepriekš, ja kāds no Līdzējiem bez objektīviem iemesliem nepilda vai atkārtoti (vairāk kā vienu reizi) pārkāpj/kavē Līgumā norādīto saistību izpildi.

8.5. Pasūtītājs ir tiesīgs vienpusēji atkāpties no Līguma pirms termiņa, rakstiski brīdinot par to Izpildītāju 5 (piecas) darba dienas iepriekš:

8.5.1. saskaņā ar Publisko iepirkumu likuma 64.pantu;

8.5.2. saskaņā ar Starptautisko un Latvijas Republikas nacionālo sankciju likuma 11.1 panta piekto daļu;

8.5.3. ja Pasūtītājs, ņemot vērā Līguma 8.3.1.–8.3.4.punktā noteikto, nav piekritis Izpildītāja aktualizētajām Līguma 1.pielikumā norādītā konkrētā darba veida vienības cenas izmaiņām un Līdzēji nav varējuši vienoties par mazāku cenas apmēru;

8.5.4. ja sniegtais Pakalpojums neatbilst Līgumā un tā pielikumos noteiktajām prasībām;
8.5.5. Izpildītājam piemērotā līgumsoda apmērs sasniedzis 10 (desmit) % no kopējās Līguma summas;
8.5.6. ja Izpildītājs pārkāpj Latvijas Republikā spēkā esošos likumus un citus normatīvos aktus, kas attiecas uz Pakalpojuma izpildi un kvalitāti;
8.5.7. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu, vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
8.5.8. ja Izpildītājs pārkāpj kādu no Līguma noteikumiem, ja Pakalpojums tiek veikts neatbilstoši Līgumam pievienoto pielikumu prasībām, kvalitātes vai tehnoloģijas prasībām, un pēc atgādinājuma netiek uzsākta defektu novēršana;
8.5.9. ja Izpildītājs pametis Pakalpojuma izpildi vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
8.5.10. ja Izpildītājs neveic Pakalpojuma izpildi ilgāk par 5 (piecām) darba dienām vai tā izpilde nenotiek paredzētā apjomā un šāds Pakalpojuma pārtraukums nav paredzēts, un šo pārtraukumu rakstiski nav apstiprinājis Pasūtītājs.
8.6. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
8.7. Līdzēji ir tiesīgi Līgumu izbeigt jebkurā laikā, visiem Līdzējiem rakstiski vienojoties.

9. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste

9.1. Izpildītājs nav tiesīgs bez iepriekšējas rakstiskas saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.
9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
9.2.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
9.2.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
9.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli, atbilstoši iepirkuma dokumentos noteiktajiem piedāvājuma izvērtēšanas kritērijiem.
9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

9.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

9.6. Apakšuzņēmēju nomaiņas un/vai jaunu apakšuzņēmēju piesaistes izvērtēšanai un saskaņošanai Izpildītājs iesniedz:
9.6.1. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
9.6.2. iesniegumam pielikumā pievieno veidlapu “Pieteikums dalībai atklātā konkursā” (skat. iepirkuma nolikuma 2.pielikumu), kurā norāda:
· Izpildītāja nosaukumu, adresi, reģistrācijas numuru, kontaktpersonu;
· atbilstoši konkrētajam gadījumam, aizpilda veidlapas 6., 8., 9. un 10.punktu.

10. Strīdu risināšanas kārtība

10.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolētas. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms Latvijas Republikā spēkā esošo normatīvo aktu noteiktajā kārtībā Latvijas Republikas vispārējās jurisdikcijas tiesā.
11. Personas datu aizsardzība

11.1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:

11.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;

11.1.2. bez citu Līdzēju rakstiskas piekrišanas šos datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai Līdzēji cits citu rakstiski informē.

11.2. Līdzēji rakstiski informē cits citu par izmaiņām iesniegtajos Personas datos, ja tie zaudējuši savu aktualitāti, nav precīzi, vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīgs par Personas datu precizitāti un tiesiskā pamata noteikšanu datu apstrādei.

11.3. Pēc Līguma saistību izpildes Pasūtītājs uzglabā Personas datus tikai normatīvajos aktos paredzēto laika periodu. Apstrādājot Personas datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot Personas datus ārpus Eiropas Savienības un Eiropas Ekonomikas zonas robežām.

12. Citi noteikumi

12.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.
12.2. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 12.3. un 12.4.punktā norādīto. Informācija, kas saistīta ar Līguma 9., 10. un 11.punktā norādītajiem jautājumiem, notiek tikai rakstveidā.
12.3. Sekmīgai Līguma izpildei Pasūtītājs un Izpildītājs nozīmē par Līguma izpildi atbildīgās personas:

12.3.1. par Līguma izpildi atbildīgā persona no Pasūtītāja un Iestādes puses: Balvu novada Kultūras un tūrisma pārvaldes vadītāja Ilzes Zemrace, tālr. 20235949;
12.3.2. par Līguma izpildi atbildīgā persona no Izpildītāja puses: … , mob. …, [e-pasts: …, ja pretendents ir fiziska persona].

12.4. Elektroniskai saziņai un jebkurai elektronisko dokumentu apritei, neatkarīgi no to juridiskā spēka: ar Pasūtītāju

12.4.1. juridiska persona izmanto oficiālo elektronisko adresi: _DEFAULT@90009115622;
12.4.2. fiziska persona izmanto oficiālo elektronisko adresi: _DEFAULT@90009115622 vai e-pasta adresi: dome@balvi.lv .
12.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošajiem normatīvajiem aktiem.

13. Līdzēju rekvizīti un paraksti

	PASŪTĪTĀJS:
	IZPILDĪTĀJS:

	Balvu novada pašvaldība
	SIA “…”

	Reģ. Nr.90009115622
	Reģ. Nr.

	Bērzpils iela 1A, Balvi,

Balvu novads, LV-4501
	Juridiskā adrese / adrese:

	Banka: “Swedbank” AS
	Banka: 

	Kods: HABALV22
	Kods: 

	Konta Nr.: LV24HABA0551034380944
	Konta Nr.: 

	
	Apakšuzņēmēja/-u tālrunis, [e-pasts: …, ja  ir fiziska persona]: …

	_______________________ /J.Bubnovs/


	_______________________ /…/


	IESTĀDE:

	Balvu novada Kultūras un tūrisma pārvalde

	Reģ. Nr. 40900041699

	Brīvības iela 47, Balvi,

Balvu novads, LV-4501

	_______________________ /I.Zemrace/


5.pielikums
Publisko iepirkumu likuma 9.panta 
kārtībā organizētā iepirkuma
“Skatuve, tās aprīkojums un pārvietojamās skatuves

 uzstādīšana/demontāža 

Balvu novada Kultūras un tūrisma 

pārvaldes organizētajos pasākumos”

ID.Nr.BNP 2026/46 

__.__.2026. Pakalpojuma līgumam Nr.____
nodošanas-pieņemšanas akts

“Skatuve, tās aprīkojums un pārvietojamās skatuves uzstādīšana/demontāža
Balvu novada Kultūras un tūrisma pārvaldes organizētajos pasākumos”
	[…..]
	Datums skatāms laika zīmogā


… “….”, Reģ.Nr……., adrese ….., LV-…, tās valdes ….. …… personā, kurš darbojas uz statūtu pamata (turpmāk – Piegādātājs), no vienas puses,
Balvu novada Kultūras un tūrisma pārvalde, Reģ.Nr. 40900041699, adrese: Brīvības iela 47, Balvi, Balvu novads, LV-4501, tās vadītājas Ilzes Zemraces personā, kura rīkojas, pamatojoties uz Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” un iestādes nolikumu (turpmāk – Iestāde), no otras puses, un

Balvu novada pašvaldība, Reģ.Nr.90009115622, adrese: Bērzpils iela 1A, Balvi, Balvu novads, LV-4501, tās izpilddirektora vietnieka Jāņa Bubnova personā, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no trešās puses,
visi kopā un katrs atsevišķi (turpmāk – Līdzēji), saskaņā ar __.__.2026. Pakalpojumu līgumu Nr._______ “Skatuve, tās aprīkojums un pārvietojamās skatuves uzstādīšana/demontāža Balvu novada Kultūras un tūrisma pārvaldes organizētajos pasākumos” (turpmāk – Līgums), paraksta šo nodošanas-pieņemšanas aktu, ņemot vērā šādus nosacījumus:

1. Līdzēji apliecina, ka Izpildītājs, saskaņā ar Līgumu un tā pielikumiem, Pasūtītāja interesēs, ir veicis skatuves aprīkojuma tehnisko nodrošinājumu (turpmāk – Pakalpojums) Balvu novada Kultūras un tūrisma pārvaldes organizētajos pasākumos pilnā apjomā.
2. Pakalpojuma faktiskās izmaksas –  … EUR (… euro, … centi) ar PVN, kurā ietilpst pamatsumma – …. EUR (… euro, … centi) bez PVN un pievienotās vērtības nodoklis (turpmāk – PVN) 21% – …. EUR (… euro, … centi).
3. Saskaņā ar Līguma ___.punktu Pasūtītājs no Izpildītājam izmaksājamās summas veic līgumsoda ieturējumu – ……… EUR (………… euro, …. centi). (ja attiecināms).
4. Pakalpojuma izpildes datums – __.__.2026.
	PIEGĀDĀTĀJS:
	IESTĀDE:

	SIA “………”
	Balvu novada Kultūras un tūrisma pārvalde

	____________________ /……………./
	____________________ /I.Zemrace/



	
	PASŪTĪTĀJS

	
	Balvu novada pašvaldība

_____________________ /J.Bubnovs/


� Saskaņā ar Koncernu likuma 3.panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3.panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


uzņēmumam sabiedrībā ir balsstiesību vairākums;


uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.





2
          Šis dokuments ir parakstīts ar drošu elektronisko parakstu un satur laika zīmogu

